OpenLLM-France/wikimedia huggingface dataset:
# Al-Auja (Jericó)

Al-Auja (àrab: العوجا, al-ʿAwjā) és un municipi palestí de la governació de Jericó a l'est de Cisjordània, situat 10 km al nord de Jericó. La ciutat té una àrea total de 107.905 dúnams, però, la seva àrea urbanitzada comprèn només 832 dúnams. Després de l'ocupació israeliana de Cisjordània arran de la Guerra dels Sis Dies de 1967, 30.147 dùnams de terra d'Al-Auja va ser classificats com a «zona tancada» i se'n va prohibir l'ús als palestins. Està a 230 metres sota el nivell del mar.
La vila està construïda al llarg i compartint el nom del uadi al-Auja, que significa «el serpenteig». Cal no confondre aquest riu amb un altre riu que té el mateix nom en àrab, Nahr al-Auja, també conegut pel seu nom bíblic i hebreu de riu Yarkon. Durant la Primera Guerra Mundial aquesta coincidència va generar el terme de «la línia dels dos Aujas», en referència a una línia estratègica que connectava les valls dels dos rius.
La terra agrícola representa més del 10% de l'àrea de la ciutat, majoritàriament plantat amb plàtans, taronges, i verdures que li donen fama. L'aigua de reg es subministra principalment pel corrent al-Auja.
Segons un cens es va dur a terme el 1931 per les autoritats del Mandat Britànic, al-Auja tenia 253 habitants, en 100 cases. Segons l'Oficina Central Palestina d'Estadístiques, al-Auja tenia una població de més de 4.000 habitants a mitjans de l'any 2006. En 1997 els refugiats palestins constitueixen el 24.7% de la població. Situada en l'"Àrea A", el control complet de l'àrea d'al-Auja fou transferida l'Autoritat Nacional Palestina en un acord de 1994 que incloïa també Jericó i Gaza.

## Referències

* 1 2 3 Al 'Auja village Arxivat 2007-08-14 a Wayback Machine. Applied Research Institute - Jerusalem. 21 January 2006.
* ↑ H. S. Gullett. The Australian Imperial Force in Sinai and Palestine, 1914-1918. Sydney: Angus & Robertson Ltd., 1923, p. 487 [Consulta: 16 setembre 2015]. «Allenby did not hesitate. His original objective had been the "line of the two Aujas" from the Nahr Auja, which falls into the Mediterranean above Jaffa, to the Wady Auja, a little stream which, bursting from springs in the desert foot-hills above the Jordan valley, flows eastwards to the Jordan River about ten miles north of the Dead Sea.» Arxivat 3 de novembre 2013 a Wayback Machine.
* ↑ Welcome to al-'Auja Palestine Remembered.
* ↑ Mills, 1932, p. 45
* ↑ Projected Mid -Year Population for Jericho District by Locality 2004- 2006 Arxivat 2012-02-07 a Wayback Machine. Palestinian Central Bureau of Statistics
* ↑ Palestinian Population by Locality and Refugee Status Arxivat 2012-02-12 a Wayback Machine. (1997) Palestinian Central Bureau of Statistics.

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Govern de Palestina, Departament d'Estadística. Village Statistics, April, 1945, 1945.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
# Alineament Nacional

Alineament Nacional (grec Εθνική Παράταξη, Ethniki Parataxis, EP) fou un partit polític grec d'ideologia nacionalista i conservadora que es va presentar a les eleccions legislatives gregues de 1977 i va obtenir el 7% dels vots amb 5 escons. Fou fundat per Stefanos Stefanopoulos, antic ministre durant l'Apostasia de 1965 que abandonà Nova Democràcia de Konstandinos Karamanlís perquè era massa orientada al centre i perquè va fer massa concessions a l'esquerra, com la legalització del Partit Comunista de Grècia i l'empresonament dels dirigents de la junta militar que governà el país de 1967 a 1974. El seu portaveu al Parlament Hel·lènic fou Spyros Theotokis, ex membre de la Unió Nacional Radical. Tot i que el partit no era oficialment monàrquics, Theotokis es mostrà defensor del dret monàrquic.
Després de les eleccions legislatives gregues de 1981 el partit es tornà a fusionar amb Nova Democràcia gràcies a algunes concessions fetes per Giorgios Ral·lis i donà com a raó el seu desig d'evitar la divisió del front antimarxista. Theotokis, que en aquell moment era diputat al Parlament europeu, va obtenir un escó parlamentari a les eleccions com a diputat de Nova Democràcia.

## Resultats electorals

Resultats :
| Any | Elecció | Vots | % | Escons |
| 1977 | Parlament | 349,988 | 6.82 | 5 |

## Referències

* Richard Clogg (1987). Parties and Elections in Greece: The Search for Legitimacy. Duke University Press. pp. 183–184. ISBN 0-8223-0794-4.
# Alois De Hertog

Alois De Hertog (Sint-Kathelijne-Waver, 9 d'agost de 1927 - Sint-Kathelijne-Waver, 22 de novembre de 1993) va ser un ciclista belga, que fou professional entre 1951 i 1960. La seva victòria més destacada fou la Lieja-Bastogne-Lieja de 1953.

## Palmarès

* 1951
** 1r de la Bierset-Namur-Bierset
** 1r de la Brussel·les-Lieja
* 1953
** 1r de la Lieja-Bastogne-Lieja
** 1r de la Cras Avernas-Remouchamps-Cras Avernas
* 1954
** 1r a Chapelle-Lez-Herlaimont

### Resultats al Tour de França

* 1951. 22è de la classificació general
* 1952. 13è de la classificació general
* 1953. Abandona (6a etapa)

## Referències

* ↑ «DE HERTOG Aloïs». [Consulta: 11 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alois DE HERTOG» (en italià). [Consulta: 11 novembre 2022].

## Enllaços externs

* Fitxa d'Alois de Hertog a www.sitiodeciclismo.net
# Alfredo Torres

Alfredo Torres (La Experiencia, 31 de maig de 1931 - Guadalajara, 10 de novembre de 2022) fou un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1954.
Posteriorment fou entrenador.

## Referències

* ↑ 1954 FIFA World Cup Switzerland Arxivat 18-9-2011 a Wayback Machine.
* ↑ Alfredo Torres Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ Rosas, Sergio Luis. «Recuerdos del Ayer» (en castellà). El Siglo de Torreon, 13-04-2011.
# Alkatvaam

Alkatvaam (en rus: Алькатваам) és un poble del districte autònom de Txukotka, a Rússia. El 2018 tenia 210 habitants. Es troba a la vora del riu Alkatvaam, 22 km a l'oest de Béringovski. Tant el nom de la localitat com el del riu deriven del topònim txuktxi Ы'ԓкытвээм (I'lkitveem), que significa o bé 'neu dura' o bé 'riu cabalós'.

## Referències

* ↑ Численность населения Российской Федерации по муниципальным образованиям на 1 января 2018 года Arxivat 2018-07-26 a Wayback Machine. (en rus).
# Americana

«Americana» té aquests significats:
Viccionari
# Albert Puig

Albert Puig és el nom dels següents personatges:
* Albert Puig i Garrich (1994), nedador català
* Albert Puig Palau (1908-1986), milionari i mecenes català
* Alberto Puig Gabarró (1940), pilot de motonàutica català, fill d'Albert Puig Palau
* Albert Puig de la Rosa (1968), motociclista català, fill d'Alberto Puig Gabarró
# Ambricourt

Ambricourt és un municipi francès situat al departament del Pas de Calais i a la regió dels Alts de França. L'any 2017 tenia 112 habitants.

## Demografia
### Població

El 2007 hi havia 40 famílies de les quals 12 eren unipersonals, 12 parelles sense fills, 12 parelles amb fills i 4 famílies monoparentals amb fills.
Habitants censats

### Habitatges

El 2007 hi havia 54 habitatges, 45 eren l'habitatge principal de la família, 8 eren segones residències i 1 estava desocupat. Tots els 53 habitatges eren cases. Dels 45 habitatges principals, 38 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 3 tenien tres cambres, 8 en tenien quatre i 33 en tenien cinc o més. 34 habitatges disposaven pel capbaix d'una plaça de pàrquing. A 23 habitatges hi havia un automòbil i a 12 n'hi havia dos o més.

## Economia

El 2007 la població en edat de treballar era de 57 persones, 47 eren actives i 10 eren inactives. De les 47 persones actives 46 estaven ocupades (26 homes i 20 dones) i 1 aturada (1 dona i 1 dona). De les 10 persones inactives 2 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

El 2007, hi havia una empresa extractiva, una empresa de construcció, dues comerços i una empresa de serveis i deu explotacions agrícoles

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ambricourt a l'INSEE.
* Évolution et structure de la population Fitxa amb el detall de dades d'Ambricourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Amphiute paulini

Amphiute paulini és una espècie d'esponja calcària, marina i amb espícules formades per carbonat de calci. L'esponja pertany al gènere Amphiute i a la família Grantiidae. El nom científic de l'espècie va ser publicat per primera vegada el 1894 per Richard Hanitsch.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphiute paulini Hanitsch, 1894. Accessed through: World Register of Marine Species at: http://www.marinespecies.org/aphia.php?p=taxdetails&id=132170 on 2021-04-15
# Alfred Young

Alfred Young (Widnes, 16 d'abril de 1873 - Saffron Walden, 15 de desembre de 1940) va ser un clergue anglès, conegut pels seus treballs matemàtics.

## Vida i obra

Young va ser el fill més jove d'un pròsper comerciant i jutge de pau del seu comtat. La família es va traslladar a Bournemouth (Dorset) el 1879, localitat on va rebre la primera escolarització. Després va assistir a la Monkton Combe School, a la vora de Bath (Somerset) en la qual, en destacar per les seves habilitats matemàtiques, va rebre una beca per estudiar al Clare College de la universitat de Cambridge a partir de 1892.
Es va graduar el 1895 i a continuació va ser professor del Selwin College (Cambridge) i del propi Clare College. El 1908 va rebre el doctorat. Aquest mateix any va ser ordenat sacerdot anglicà i va ser rector de la parròquia de Hastings fins al 1910 en que va esdevenir rector de Birdbrook (Essex), una població propera a Cambridge. Va ser rector d'aquesta església fins a la seva mort.
Tot i les seves obligacions eclesiàstiques, Young va continuar investigant en matemàtiques en el seu temps lliure. Va publicar 27 articles (un de ells pòstum). En aquests articles, que s'estenen de 1900 a 1935, va estudiar principalment la reducció del grup simètric, resolent certes equacions substitucionals que apareixen en l'estudi de la teoria dels invariants. En els primers d'aquests articles, al començament del segle xx, va descobrir les avui conegudes com a taules de Young, que han estat objecte d'estudi i d'utilització en moltes branques de les matemàtiques com la combinatòria, la teoria dels invariants, l'àlgebra, la teoria de grups, la física i la química.

## Referències

* ↑ Turnbull, 1941, p. 761.
* ↑ Turnbull, 1941, p. 762.
* ↑ Robinson, 1979, p. 989.
* ↑ Rutherford, 2013, p. v.
* ↑ Kung, 1982, p. 1.
* ↑ Kung, 1982, p. 2.
* ↑ Kung, 1982, p. 5.
* ↑ Kung, 1982, p. 7.
* ↑ Robinson, 1979, p. 990.

## Bibliografia

* Kung, Joseph P.S. (ed.). Young Tableaux in Combinatorics, Invariant Theory, and Algebra (en anglès). Academic Press, 1982. ISBN 0-12-428780-8.
* Robinson, G. de B. «Book reviews: The collected papers of Alfred Young 1977» (en anglès). Bulletin of the American Mathematical Society, Vol. 1, Num. 6, 1979, pàg. 989-997. DOI: 10.1090/S0273-0979-1979-14710-4. ISSN: 0273-0979.
* Rutherford, Daniel Edwin. Substitutional Analysis (en anglès). Dover Publications, 2013. ISBN 978-0-486-49120-2.
* Turnbull, Herbert Westren «Alfred Young, 1873 - 1940» (en anglès). Biographical Memoirs of the Fellows of the Royal Society, Vol. 3, Num. 10, 1941, pàg. 761-778. DOI: 10.1098/rsbm.1941.0033. ISSN: 0080-4606.
* Wilson, G.H.A. «Dr. Alfred Young, F.R.S» (en anglès). Nature, Vol. 147, Num. 3721, 1941, pàg. 229. DOI: 10.1038/147229a0. ISSN: 1476-4687.

## Enllaços externs

* O'Connor, John J.; Robertson, Edmund F. «Alfred Young» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Bingham, N.H. «Young, Alfred». Oxford Dictionary of National Biography, 2019. [Consulta: 15 setembre 2019]. (anglès)
# Amir (nom)

Amir és un nom masculí àrab (àrab: أمير, Amīr) que literalment significa ‘príncep’, ‘cap’. Si bé Amir és la transcripció normativa en català del nom en àrab clàssic, també se'l pot trobar transcrit Emir. Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua: bosnià: Emir.
La forma femenina d'aquest nom és Amira.
Tot i que molt poc comú, existeix un altre prenom Amir, transcripció de l'àrab عمير, ʿAmīr, que significa ‘cultivat’, ‘poblat’, ‘habitat’, ‘populós', potser habitual entre els jueus marroquins, ja que és el nom del polític i sindicalista israelià Amir Peretz.
Cal no confondre aquest nom amb Àmir, un altre nom de pila àrab masculí.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أمر". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "عمر". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "عمر" (Biblioteca Románica Hispánica). ISBN 8424917944.
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "عمر". ISBN 978-84-412-1546-7.
# Amphoriscus kryptoraphis

Amphoriscus kryptoraphis és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 1908 per Ferdinand Urban.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus kryptoraphis Urban, 1908. Accessed through: World Register of Marine Species at: http://marinespecies.org/aphia.php?p=taxdetails&id=164206 on 2021-03-13
# Amphoriscus synapta

Amphoriscus synapta és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 1872 per Oscar Schmidt i Ernst Haeckel.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus synapta (Schmidt in Haeckel, 1872). Accessed through: World Register of Marine Species at: http://marinespecies.org/aphia.php?p=taxdetails&id=164210 on 2021-03-13
# An Fál Carrach

An Fál Carrach (en anglès Falcarragh) és una vila d'Irlanda, al comtat de Donegal, a la província de l'Ulster. A vegades era anomenada Na Crois Bhealaí ("la cruïlla"). Es troba a la Gaeltacht i parròquia de Cloch Cheann Fhaola.

## Situació de l'irlandès

Hi ha 2.168 persones vivint al districte electoral d'An Fál Carrach dels que el 44% són parlants nadius d'irlandès.

## Etimologia

El nom prové d'An (la) Fál (paret) Carrach (pedra), paret de pedra / frontera) i ha estat usat des de 1850, atribuït a O' Donavan com ell creia 'Na Crois Bhealaí', que era molt comú a Irlanda per a diferenciar-lo. Na Crois Bhealaí encara és usat pels parlants nadius quan es refereixen a la vila. En alguns mapes apareix com a 'Crossroads' derivant del seu antic nom irlandès Na Croisbhealaí però mapes encara més antics l'assenyalen com a Robinson's Town, però ara es diu An Fál Carrach. An Fál Carrach, la principal vila comercial entre Letterkenny i Dungloe era coneguda antigament amb els dos noms de Crossroads i Robinson's Town. An Fál Carrach, el nom oficial, es referia originàriament a un petit llogaret al sud-est de la vila actual, als peus del turó de Falcarragh, però les cases foren construïdes a la cruïlla, principalment per treballadors i empleats de l'Olphert Estate a Ballyconnell.

## Història

La primera referència escrita d'An Fál Carrach apareix en un informe escrit per William Wilson, Raphoe en 1822. Wilson era agutzil del bisbe protestant responsable de la recol·lecció dels delmes per donar suport al clergue protestant. Ell, pel que sembla, va rebre una recepció hostil a l'arribada a la parròquia de Cloch Cheann Fhaola. De 1622 a 1921 els Olphert eren els principals terratinents del districte. Sir John Olphert fou l'últim propietari i va morir en 1917.

## Personatges notables

* Eithne Coyle, líder del Cumann na mBan, nascuda a la vila de Killult.
* Ciaran Berry, el poeta, cresqué a An Fál Carrach.

## Referències

* ↑ Placenames (Ceantair Ghaeltachta) Order 2004. Pel significat del nom, vegeu Deirdre and Laurence Flanagan, Irish Place Names, Gill & Macmillan, 2002.
* ↑ McCoole, Sinéad. No ordinary women: Irish female activists in the revolutionary years, 1900-1923. O'Brien Press, 2003, p. 155. ISBN 9780299195007.
* ↑ «Donegal poet takes US literary prize». Donegal Democrat, 12-11-2012. Arxivat de l'original el 2012-11-25. [Consulta: 28 maig 2013].

## Enllaços externs

* Falcarragh, An Fál Carrach Arxivat 2011-02-09 a Wayback Machine.
* Falcarragh Pop stats 2006
# Amaiur (coalició)

Amaiur fou una coalició política basca formada per Eusko Alkartasuna, Alternatiba, Aralar i independents de l'esquerra abertzale, per concórrer a les eleccions generals espanyoles de 2011. Tingué com a objectiu defensar el dret d'autodeterminació del País Basc al Congrés dels Diputats i al Senat espanyol.
La coalició deu el seu nom a la localitat d'Amaiur, lloc on va succeir el setge del castell d'Amaiur, un dels últims reductes de resistència durant la conquesta de Navarra. Va obtenir 7 diputats (6 pel País Basc i 1 per Navarra) i 3 senadors a les eleccions generals espanyoles de 2011.

## Candidats

Maite Aristegi (exsecretària general d'EHNE) encapçalà la llista de Guipúscoa per al Congrés, seguida per Rafa Larreina (EA) i Xabier Mikel Errekondo; Sabino Cuadra (LAB), encapçalà la de Navarra, seguit per Aritz Romeo (Aralar); el catedràtic Iñaki Antigüedad, la de Biscaia, seguit per Jon Iñarritu (Aralar); i l'advocat Iker Urbina, la d'Àlaba. Els números u al Senat correspongueren a Jonathan Martínez (Alternatiba), per Biscaia; Amalur Mendizabal, per Guipúscoa; Pedro Mari Olaeta (EA), per Àlaba; i Maite Iturre (Aralar), per Navarra.

## Referències

* ↑ Nace Amaiur, la mayor alianza abertzale desde la Transición, Público, 3 d'octubre de 2011.
* ↑ La Junta Electoral da el visto bueno definitivo a la coalición Amaiur, El País, 11 d'octubre de 2011.
* ↑ Amaiur sitúa "el derecho de Euskal Herria a decidir" en el "eje" de su actuación en Madrid, La Vanguardia, 2 d'octubre de 2011.
* ↑ Patxi Zabaleta afirma que Amaiur es "el símbolo" y un paso "en la nueva situación política de Euskal Herria", El Correo, 28 de setembre de 2011
* ↑ Maite Aristegi y Rafa Larreina serán los cabeza de lista de Amaiur por Gipuzkoa, Diario Vasco, 16 d'octubre de 2011.

## Vegeu també

* Pol sobiranista

## Enllaços externs

* Amaiur - Lloc web oficial (basc) (castellà)
# Angle d'incidència

* Per a altres significats, vegeu «Angle d'incidència (fabricació)».
L'angle d'incidència és l'angle amb què una ona electromagnètica penetra en una superfície, ja sigui reflectant o refractant. Aquest angle es calcula a partir de la perpendicular amb el pla on incideix l'ona (és a dir, la normal). En una superfície reflectant plana, l'angle d'incidència és el mateix que l'angle de reflexió. En canvi, en una superfície refractant, l'angle d'incidència serà diferent a l'angle de refracció, degut a la diferència entre els índexs de refracció dels dos medis (per exemple, entre aire i vidre). Segons la llei de Snell, l'angle d'incidència es pot calcular sabent l'angle de refracció i els índexs de refracció.
$n_{1}\sin \theta _{1}=n_{2}\sin \theta _{2}\,$

## Referències

* ↑ Angle of Incidence Wolfram MathWorld
* ↑ «Angle of incidence | physics | Britannica» (en anglès). [Consulta: 9 desembre 2023].
# Anand Cine Service

* Aquest article tracta sobre Anand Cine Service, una empresa índia. Vegeu-ne altres significats a «Anand (desambiguació)».
Anand Cine Service és una empresa índia que lloga i serveis d'unitats cinema a l'aire lliure. És una de les companyies més grans i de més llarga existència exercint aquest paper a l'Índia.

## Referències

* ↑ http://www.thehindu.com/arts/cinema/article550138.ece
# Andréievka (Nijni Nóvgorod)

* Per a altres significats, vegeu «Andreievka».
Andréievka (en rus: Андреевка) és un poble (un possiólok) deshabitat de l'óblast de Nijni Nóvgorod, a Rússia, segons el cens del 2010 no tenia cap habitant, pertany al municipi de Bolxaia Arat.

## Referències

* ↑ «Населённые пункты Гагинского района».
# Andréievka (Mordòvia)

* Per a altres significats, vegeu «Andreievka».
Andréievka (en rus: Андреевка) és un poble de la República de Mordòvia, a Rússia, segons el cens del 2019 tenia 253 habitants, pertany al municipi de Kozlovka.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.